
Rhan 1 – Pa strategaethau mae athrawon yn defnyddio er mwyn helpu plant ag Awtistiaeth yn yr ysgol?
Nod yr ymchwil oedd archwilio mewn i strategaethau gwahanol mae staff yn defnyddio o fewn yr ystafell ddosbarth i helpu plant ag Awtistiaeth, trwy ddefnyddio dulliau ymchwil cymysg, trwy ffurf astudiaeth achos archwiliadol. Dywed Yin (2014) defnyddiwyd astudiaeth archwiliadol i ateb y cwestiynau ‘sut’ a ‘beth’ a defnyddir pan nad oes canlyniad a bennwyd ymlaen llaw (Yin, 2014).  
Wnes i fy ymchwil mewn ysgol mewn tref, âg ardal wladol o’i chwmpas. Yn ôl adroddiad Estyn (2022) o fewn yr ysgol wnes i gynnal yr ymchwil, y canran o blant âg Anghenion Dysgu Ychwanegol oedd 19.1%, (Llywodraeth Cymru, 2022). Un peth mae angen cymryd mewn i ystyried gyda’r canran yma yw bod yr ysgol yn rhedeg o 3-18 oed, gyda 1491 o blant. Mae hyn yn wahanol i ysgolion eraill gan ei fod yn ysgol weddol mawr.
Roedd gen i ddiddordeb yn ymchwilio mewn i Awtistiaeth oherwydd mae llawer o strategaethau gwahanol er mwyn cefnogi plant yn yr ystafell ddosbarth. Mae aelodau staff hefyd â phrofiadau a chymwysterau gwahanol o ddelio â phlant âg Awtistiaeth a byddwn yn defnyddio strategaethau gwahanol sydd yn bersonol i anghenion unigryw plentyn. Credwyd mae’n bwysig i gael y profiad yma cyn cymhwyso oherwydd lleiafrif o brofiad yn hwn i nawr ac i ddysgu am ymarfer da, enwedig yn ôl y (The National Autistic Society, 2024) mae 1:100 ar y sbectrwm awtistig. Cysyllta'r profiad yma hefyd mewn i fy PDP, o dan y safon Dysgu Broffesiynol bu’r llinyn Dysgu Proffesiynol Parhaus sydd o hyd yn cael ei wella gyda phob profiad dwi’n ei chael (Safonau Proffesiynol – Llywodraeth Cymru, 2019). Bu’r profiad hefyd yn taro’r safon Addysgeg lle mae’r llinyn gwrando ar ddysgwyr yn hynod o bwysig, yn enwedig ar ba strategaethau mae’r plant yma efo Awtistiaeth yn hoffi fwyaf ac yn helpu nhw fwyaf (Safonau Proffesiynol – Llywodraeth Cymru, 2019).
Mae Awtistiaeth yn anabledd datblygiadol gydol oes sy'n effeithio’r ymennydd ac ar sut mae unigolion yn cyfathrebu ac yn rhyngweithio â'r byd (The National Autistic Society, 2024). Awgryma ymchwil bod Awtistiaeth yn gysylltiedig â chysylltiadau gwahanol rhwng rhannau o’r ymennydd neu rhwng celloedd nerfol unigol (Johnasson, 2012). Golyga hyn bod pob unigolyn yn dioddef gyda chryfderau, symptomau a heriau unigryw. Y pethau mae plant âg Awtistiaeth yn gweld fwyaf heriol yw cyfathrebu, rhyngweithiadau cymdeithasol ac ymddygiad (Donia, 2022). Mae Awtistiaeth fel arfer yn cael effaith ar addysg plant (World Health Organization, 2023). Yn 2021 pryd cafodd ei asesu tro diwethaf, roedd 71% o blant awtistig mewn ysgolion prif ffrwd sy’n cael eu hadeiladu a’u rheoli ar gyfer plant nad ydynt yn niwroamrywiol (Rowland, 2021). Gan fod plant âg Awtistiaeth yn gweld yn galed i wneud rhai tasgau o ddydd i ddydd, mae rhaid bod yr ysgol yn defnyddio strategaethau gwahanol i helpu’r unigolyn. Mae rhai sefyllfaoedd o fewn diwrnod mewn ysgol prif ffrwd yn achosi pryder mawr i unigolion âg Awtistiaeth. Rhai sefyllfaoedd sy’n gallu achosi hyn yw coridor prysur, sŵn yn y ffreutur a ddosbarthiadau sy’n cynnwys 30 o blant (Rowland, 2021). Mae rhai strategaethau wedi eu cynllunio’n benodol i gefnogi plant sydd âg Awtistiaeth i ddysgu’n fwy effeithiol (Pittman, 2007). Mae angen yr addasiadau yma ar blant âg Awtistiaeth oherwydd nid ydynt yn dysgu yn yr un ffordd â phwab arall. Mwyafrif o’r amser, mae’r addasiadau yma yn gallu gwneud gwahaniaeth o ymgysylltiad yr unigolyn i’r dasg (Rowland, 2021).
Yn 2015, wnaeth Knight et al greu amserlenni gweladwy ar gyfer plant âg Awtistiaeth. Mae amserlenni gweladwy wedi ystyried yn ymarfer sy’n seiliedig ar dystiolaeth ar gyfer plant ag Awtistiaeth, (Knight et al, 2015). Er bod amserlenni gweladwy wedi cael eu profi’n effeithiol wrth gefnogi myfyrwyr ag Awtistiaeth mewn Unedau arbennig a lleoliadau sy’n benodol i blant ag Awtistiaeth does dim llawer o ymchwil i ddangos pa mor effeithiol maen nhw mewn dosbarth prif ffrwd (Trembath, 2018). Felly gan fy mod yn mynd mewn i ysgol prif ffrwd, roedd yn ddiddorol i weld pa strategaethau maen nhw’n eu defnyddio ac os mae’r athrawon yn eu gweld yn effeithiol. Fodd bynnag, gall amserlenni gweladwy cael eu defnyddio ar gyfer pob unigolyn mewn dosbarth prif ffrwd, ond fel arfer mae’n well bod yr unigolyn ag Awtistiaeth gydag un ei hun hefyd (Walker, 2010).  
Gan fod plant ag Awtistiaeth yn gweld yn anodd cymysgu efo plant eraill, mae gweithio mewn grwpiau bach wedi ymddangos i fod yn fwy effeithiol. Mae grwpiau dysgu yn cael eu ddefnyddio ar gyfer plant sydd yn cwympo tu ôl, yn gyffredinol i sicrhau cynnydd effeithiol neu i addysgu sgiliau neu bynciau heriol (Education Endowment Foundation, 2021). Dangosa ymchwil bod gweithio mewn grwpiau bach yn gwella cyflawniad academaidd, creu perthnasoedd cryfach efo plant eraill ac yn gwella ei lles seicolegol (Johnson et al, 2014). Fel dywed Donia, 2022 mae creu perthnasau i blant efo Awtistiaeth yn anodd felly bydd gweithio mewn grŵp bach gyda’r un plant yn rhoi cyfle iddyn nhw greu'r perthnasau cryf yma.
Peth arall mae plant ag Awtistiaeth yn gweld yn anodd yw os mae llawer yn mynd ymlaen yn yr amgylchedd o’i cwmpas. Mae’r amgylchedd dysgu yn cael effaith sylweddol ar blant ag Awtistiaeth oherwydd eu sensitifrwydd synhwyraidd (Smith-Myles, 2005). Mae cael ardal dawel o fewn y dosbarth yn allweddol er mwyn helpu pob plentyn adnabod pryd maen nhw’n teimlo’n drist, crac neu angen amser tawel. Mae plant ag Awtistiaeth yn gweld yn galed rheoli ei teimladau, ond os mae ardal dawel yn cael ei fodeli i’r plant yn iawn, bydd yn effeithiol. O fewn yr ardal dawel dylai cael pethau fel llyfrau, taflenni lliwio, teganau synhwyraidd fel peli straen, ‘figet spinners’ a thedis (Lantieri, 2008). Mae plant ag Awtistiaeth yn gallu gweld rhai tasgau o fewn bywyd ysgol yn ormod ac wedyn yn teimlo’n orfywiog, felly mae’r ardaloedd tawel yma yn rhoi cyfle iddyn nhw ffocysu nôl ar dasg i wneud gyda’r synhwyraidd (Donia, 2022). Mae defnyddio’r ardal yma mewn gwersi hefyd yn ddefnyddiol iawn. Gan fod plant ag Awtistiaeth yn gweld yn galed i brosesu gwybodaeth, mae torri tasgau gwaith lawr i gamau bach yn helpu’r dysgwyr (Burns, d.d). Felly, ar ôl iddyn nhw wneud 4 cwestiwn maen nhw cael 5 munud yn yr ardal dawel ac wedyn yn dychwelyd i’r gwaith. Gall torri lawr tasgau helpu unigolion ag Awtistiaeth i ganolbwyntio ar y cam maen nhw angen gorffen, ac yn helpu cadw ei sylw ar y dasg (SubtitleBees Blog, 2021). Mae tasgau mawr gallu fod yn frawychus i blant ag Awtistiaeth felly mae’r iaith mae pobl yn defnyddio yn hynod o bwysig wrth geisio cwblhau’r dasg. Defnyddiwyd y term ‘cyntaf-wedyn’ i helpu’r plant brosesu beth sydd agen ei gwblhau, er enghraifft gyntaf ateb cwestiwn un wedyn cewch 5 munud yn yr ardal dawel (Polek, 2018).
Diffinnir astudiaeth achos archwiliadol fel safbwyntiau lluosog o gymhlethdod ac unigrywiaeth prosiect, polisi, sefydliad, rhaglen neu system benodol mewn cyd-destun ‘bywyd go iawn’, (Simons, 2009, t.21). Mae astudiaeth achos wedi ei rhannu mewn i ddwy ran, ‘y pwnc’ sef y lle neu berson, a’r ‘gwrthrych’ sef y ffrâm/gwrthrych dadansoddol (Thomas, 2011). Yn yr astudiaeth achos archwiliadol yma y ‘pwnc’ oedd plant ag Awtistiaeth a’r ‘gwrthrych’ oedd strategaethau i gefnogi’r plant yma. Mae astudiaeth achos wedi ei gynllunio i ddangos egwyddor fwy cyffredinol (Nisbet & Watt, 1984, t.181), mae’n astudiaeth o bethau ar waith (Adelman et al, 1980, t.181). Cytuna Robson efo Adelman gan ddweud mai’n strategaeth ar gyfer gwneud ymchwil sy’n cynnwys ymchwiliad empirig i ffenomen gyfoes benodol o fewn ei chyd-destun bywyd go iawn gan ddefnyddio ffynonellau tystiolaeth luosog (Robson 1993, t.146). Yn ôl Tight (2010) mae astudiaeth achos yn archwiliad manwl o sampl fach, (Tight, 2010, t.337). Nid yw astudiaeth achos yn ddewis methodolegol ond dewis o’r hyn sydd i’w astudio, trwy ba bynnag dulliau ymchwil dewiswyd defnyddio (Stake, 2005).  
Yn achos y prosiect yma, y cyfranogwyr oedd Staff yr ysgol ar ffurf holiaduron a chyfweliadau a ddau ddosbarth o fewn yr ysgol un yn y Cynradd, Flwyddyn 6 ac un yn yr Uwchradd, Blwyddyn 7 i arsylwi’r strategaethau ar waith. Er mwyn sicrhau sampl cynrychioliadol, danfonwyd yr holiadur i’r holl athrawon yn y Gynradd a’r Uwchradd, ac wrth gynnal y cyfweliadau dewiswyd yr athrawon oedd ag arbenigedd yn yr ardaloedd dros yr ysgol gyfan. Dewisais y ddau ddosbarth o oedran gwahanol i weld sut oedd y strategaethau yn debyg a gwahanol gyda’r staff ar draws yr ysgol. Mantais astudiaeth achos ydy hwn gan fod data ansoddol a meintiol gallu cael ei gasglu o sawl wahanol ddull ymchwil (Marrelli, 2007). 
Cryfder arall astudiaeth achos archwiliadol yw fod dim angen tîm ymchwil iddo gael ei gynnal (Nisbet & Watt, 1984) ac mae’r cynnwys yn gryf o ran realiti'r ymchwil (Adelman et.al, 1980). Mantais arall o ddefnyddio astudiaeth achos yw gan fod y sampl fwy bach, mae llawer rhwyddach sicrhau fod y data’n cael ei ddadansoddi’n iawn a does dim gwybodaeth yn cael ei golli. Gall hyn fod yr ateb sydd angen arno i ddeall yr ymchwil (Nisbet & Watt, 1984). Fel pob dull ymchwil mae yna wendidau. Anfantais gall ddigwydd gydag astudiaeth achos yw cyffredinoli’r canlyniadau gan dim ond sampl bach sydd yn cael ei ddefnyddio (Yin, 1984), yn enwedig o fewn yr ymchwil yma gan fod yr ysgol hefyd yn rhedeg o 3-18 oed, bu’n anodd i ail wneud yr ymchwil yn debyg mewn ysgol arall. Ond gan fod y sampl mwy bach mae’n gadael i’r ymchwilydd ymchwilio mewn i fwy o ddyfnder nag beth gall digwydd efo sampl llawer yn fwy o gyfranogwyr (McLeod, 2023). Gall broblem hefyd fod gyda thuedd a dibynadwyedd astudiaeth achos (Yin, 1984). Gan fod tuedd gallu digwydd os mae’r ymchwilydd yn rhan o’r ymchwil, gweithredwyd arsylwad digyfryngiad. Defnyddiwyd astudiaeth achos i gynnal yr ymchwil oherwydd roedd y strategaethau yma i helpu plant ag Awtistiaeth yn digwydd yn naturiol o fewn amgylchedd y dosbarth.
I ddod o hyd i ateb y cwestiwn ymchwil defnyddiwyd tri dull ymchwil wahanol sef holiadur, cyfweliadau ac arsylwadau. Defnyddiais gyfweliadau ac arsylwad i gael data ansoddol ac wedyn holiaduron i gael cymysg o ddata meintiol ac ansoddol. Defnyddiwyd holiaduron gan ei fod yn hawdd a gallu cael ei wneud yn gyflym. Gall holiaduron rhoi tipyn o ddata ymchwil am gost gymharol isel o ran deunydd, arian ac amser, (Denscombe.M, 2014). Yn wahanol i gyfweliadau, un o fanteision holiaduron yw bod y cyfranogwyr gallu ymateb yn amser eu hun, ond anfantais gyda hwn yw bod y cyfranogwyr gallu colli sylw yn rhwyddach nag ble bydden os ydw i'n cael ei gyfweld. Un dadl sydd yw defnyddio cwestiynau agored a caeedig, defnyddiwyd y ddau. Wrth ddefnyddio cwestiynau agored rydyn yn cael fwy o ddata a gwybodaeth am y cwestiwn ond gall defnyddio gormod o rain golli sylw cyfranogwyr gan fod yn cymryd gormod o amser i gwblhau, (Denscombe.M, 2014). Defnyddiwyd cymysg o gwestiynau agored a caeedig yn yr holiadur (Atodiad 2). Anfantais o holiaduron yw fod dim modd o gael mwy o wybodaeth ar eu atebion ar ôl iddynt hwy ateb, i gymharu â chyfweliadau. Wnes i ddefnyddio Microsoft Forms i greu fy holiadur (Atodiad 2). Defnyddiais i hwn oherwydd roeddwn gallu e-bostio’r holiadur i bob aelod o staff yn yr ysgol yn gyflym.
Defnyddiwyd cyfweliadau lled – strwythuredig gan fod yn ffordd arbennig o gael dyfnder o fewn atebion, gan fod yr ymchwilydd yn gallu dilyn i fyny efo cwestiwn gwahanol os mae’r cyfranogwyr wedi dweud rhywbeth maen nhw angen fwy o wybodaeth am, (Kakilla.C, 2021). Cytuna Descombe.M gyda hyn gan ddweud bod holiaduron yn ffordd arbennig o gael gwybodaeth mewn manylder, gan ei fod yn gallu cwestiynu yn dilyn ei atebion (Denscombe, 2014). Cynhaliwyd yr holl gyfweliadau wyneb i wyneb yn yr ysgol ac wrth hyn roddwyd rhyddid i holi cwestiynau ychwanegol. Mantais o ddefnyddio cyfweliad yw gall gael ei wneud yn unigol gyda’r cyfranogwyr a does dim rhaid cael llwyth o bobl i’w wneud ar yr un pryd, (GOV.Uk, 2022). Er mwyn cael data ansoddol, cyfweliadau yw’r brif ffynhonnell er mwyn deall y ffenomen o dan sylw (Drew, Hardman & Hosp, 2008; Fontana & Frey, 2005). Anfantais o ddefnyddio’r dull yma yw ei fod ddim yn ymarferol pan nad ydynt yn cael ei gynnal wyneb i wyneb, ond mae dewis amser sydd yn gyfleus i bawb yn anodd, (Marshall & While, 1994). Welais i hyn wrth gynnal yr ymchwil. Roedd hi’n anodd dod o hyd i amser i gyfweld y staff gan ei fod yn dysgu trwy’r dydd. Anfantais arall i gyfweliadau yw bod rhaid iddynt gael eu gwneud mewn lle cyfrinachol a lle mae’r cyfranogwyr yn teimlo’n gyfforddus, (Adams.E, 2010). Cytunwyd Cohen, Manion a Morrison efo hyn, mae sicrhau fod y cyfweliad yn cael ei gynnal mewn ffordd hamddenol, gofyn cwestiynau clir a sicrhau bod y cwestiynau sy’n dilyn yn addas (Cohen, Manion & Morrison, 2000; Drew et al, 2008). Mae cael y lle yma yn rhydd yn anodd o fewn lleoliad ysgol oherwydd does dim ystafelloedd gwag ar gael ond fel dywed Marshall a While rhaid iddo gael ei wneud wyneb i wyneb er mwyn iddo fod yn effeithiol, (Marshall a While 1994). Wrth i mi gynnal y cyfweliadau defnyddiais gwestiynau agored yn unig fel bod mwy o ryddid gan y cyfranogwyr i ymateb (Atodiad 4). Rhoddwyd cwestiynau agored cyfle i gyfranogwyr mynegi eu barn yn eiriau eu hun, heb i’r ymchwilwyr cael effaith ar yr ymateb (Denscombe.M, 2014). Anfantais cwestiynau agored yw gorlwytho’r cyfranogwyr ac mae dadansoddi’r data yn cymryd fwy o amser (Denscombe.M, 2014).
Penderfynwyd ddefnyddio arsylwad heb strwythur fel dull ymchwil gan fy mod angen gweld pa strategaethau oedd yn cael ei ddefnyddio o ddydd i ddydd yn naturiol o fewn y dosbarthiadau. Arsylwyd dros yr wythnos yn y bore ac yn y prynhawn yn y Gynradd a’r Uwchradd er mwyn sicrhau canlyniadau mwy dibynadwy. Mae angen i’r ymchwilir mynd i arsylwi ar wahanol amseroedd a diwrnodau o fewn yr ysgol er mwyn osgoi unrhyw ragfarn ac ymgorffori sampl gynrychiadol (Denscombe, 2014). Prif gryfder arsylwi yw bod modd i, ymchwilwyr i gasglu data mewn gwahanol sefyllfaoedd ar bynciau gwahanol (Kawulich, 2012). Ni oeddwn yn cymryd rhan mewn unrhyw weithgaredd o fewn y dosbarthiadau, arsylwyd yn unig. Fodd bynnag, mae’r plant yn ymwybodol bod yr ymchwilydd yn bresennol yn y dosbarth felly gall hyn newid ei ymddygiad. Galwyd hwn yr effaith Hawthorne (1939) lle hyd yn oed bod yr ymchwilydd ddim yn rhan o’r ymchwil rhaid cymryd mewn i ystyried yr effaith mae’n cael ar y plant (Perera.A, 2023). Mae’n hynod o bwysig i ystyried hwn yn yr achos yma gan fod plant ag Awtistiaeth ddim yn hoffi newid, felly gan fod yr ymchwilwyr yn y dosbarth gall fod yn achosi’r unigolyn ddefnyddio fwy o strategaethau penodol byddai ddim yn os oedd yr ymchwilydd ddim yna. Mae newid yn enwedig un annisgwyl yn gallu achosi llawer o straen i blant ag Awtistiaeth (Burner, 2013). Mae arsylwadau sy’n digwydd yn ei lleoliad naturiol yn rhoi fwy o ddilysrwydd ecolegol i’r ymchwil (McLeod, 2023). Anfantais o ddefnyddio arsylwi fel dull ymchwil yw bod yn anodd i ymchwilwyr eraill ailadrodd yr ymchwil gan fod ganddo ddim rheolaeth dros y newidynnau (McLeod, 2023). Anfantais arall o ddefnyddio arsylwad mewn ymchwil yw’r cyfle o golli gwybodaeth bwysig gan ein bod ein sylw yn ardal arall (Perera.A, 2023). Ni allwn wneud unrhywbeth am hyn gan fod ein hymennydd yn gyfyngedig, ac yn edrych am themâu sydd yn gyd fynd efo’n sgemâu neu ein cynrychioliadau gwybyddol o’r byd (Cherry, 2020). Defnyddiwyd y tri dull ymchwil wahanol i gynnal yr ymchwil er mwyn cael ystod eang o ddata ansoddol a meintiol. Mae gan y tri mantais ac anfanteision eu hun hefyd felly wrth ddefnyddio’r tri mae’n rhoi fwy o gyfle i adnabod patrymau a thueddiadau yn yr ymchwil. 
Dadansoddwyd a chyflwynwyd data ansoddol o’r cyfweliadau a’r arsylwadau yn ysgrifenedig, a’r data ansoddol a meintiol o’r holiadur yn ysgrifenedig ac ar ffurf siartiau. Defnyddiwyd data gweladwy gan ei fod yn ffordd bwerus o weld patrymau, tueddiadau ac unrhyw ddata sy’n edrych allan o le (Staff, 2023). Defnyddiwyd dadansoddiad thematig er mwyn dadansoddi’r data ansoddol, mae dadansoddiad thematig yn edrych ar batrymau a themâu o fewn data ansoddol (McGuire and Delahunt, 2017). Dilynwyd chwe cham fframwaith dadansoddi data Braun a Clarke (2006) i ddadansoddi data trwy godio a darganfod themâu yn yr ymchwil. Cyflwynwyd y data o dan y themâu ar y strategaethau gwahanol sy’n cael eu defnyddio yn y dosbarth sef: amserlenni gweladwy, chwarae synhwyraidd o fewn ardaloedd tawel a gweithio mewn grwpiau bach. 
Er mwyn sicrhau bod yr ymchwil yn foesegol, cwblheais Ffurflen Foeseg gan Bwyllgor Moeseg y Brifysgol (Atodiad 1) a derbyniwyd caniatâd wrth Ysgol X. Mae safleoldeb yn effeithio ar sut mae ymchwil yn cael ei chynnal a’i chanfyddiadau (Rowe, 2014). Felly i sicrhau bod hyn ddim yn digwydd nid oedd yr ymchwilydd yn rhan o’r ymchwil. Cuddiwyd enwau'r cyfranogwyr er mwyn sicrhau cyfrinachedd ac anhysbysrwydd, (CCUHP, erthygl 16, 2024). Defnyddiwyd codio er mwyn trafod yr ymchwil i sicrhau anhysbysrwydd y cyfranogwyr. Storiwyd data papur mewn cwpwrdd gyda chlo arno a chafodd data digidol ei arbed ar OneDrive y brifysgol mewn ffeil wedi’i ddiogelu gan gyfrinair dwbl (GDPR). 
Ar ddechrau’r holiadur a’r cyfweliadau cafwyd caniatâd y cyfranogwyr i gymryd rhan yn yr ymchwil. Dywed yn glir bod dim rhaid iddynt hwy gymryd rhan os nad oedden yn hapus a trwy gydol y cyfweliadau wnes yn siŵr bod y cyfranogwyr yn gwybod bod ganddynt hwy'r hawl i ymneilltuo ar unrhyw adeg yn ystod yr ymchwil, heb roi unrhyw reswm (Canllawiau British Educational Research Association (BERA), 2018, t.18). Fel ymchwilwyr rhaid parhau i fod yn sensitif ac yn agored trwy gydol yr ymchwil o’r posibilrwydd bydd y cyfranogwyr yn ymneilltuo (Canllawiau BERA, 2018, t.9). Trwy gydol yr ymchwil wnes i sichrau fy bod yn dilyn Cod Cyngor Y Gweithlu Addysg er mwyn sicrhau bod popeth yn cael ei wneud yn proffesiynol. Mae’r cod yn cyflwyno’r safonau disgwyliedig mae angen i pawb weithio tuag at (Cod – Cyngor Y Gweithlu Addysg, 2024).  Ar ôl ateb pob cwestiwn wnes yn siŵr bod gen i gydsyniad parhaus y cyfranogwyr i sicrhau bod nhw’n hapus i barhau. Roddwyd Pennaeth yr Ysgol Gynradd ac Uwchradd cydsyniad i arsylwi ar y strategaethau gwahanol oedd yn cael ei ddefnyddio a dywed ni fydd angen gofyn y rheini am ganiatâd gwirfoddol gwybodus oherwydd nid oeddwn yn arsylwi plant. Defnyddiais iaith glir a diamwys wrth gyfathrebu i sicrhau dealltwriaeth ac eglurder. 
Fel soniwyd i gynnal yr ymchwil, defnyddiwyd holiadur, cyfweliadau ac arsylwadau i gael canlyniadau i’r cwestiwn ymchwil sef ‘Pa strategaethau mae athrawon yn defnyddio i gefnogi plant ag Awtistiaeth yn yr ysgol?’ Yn anffodus, brin iawn dychwelid. O’r holiaduron cafwyd dim llawer o ganfyddiadau felly dydyn ddim gallu cyffredinoli’r atebion. Rhoddwyd yr holiaduron data meintiol ac ansoddol iddyn (McLeod, 2023). O ymateb yr holiaduron cafwyd yn ôl, gwelwyd bod chwarae synhwyraidd yn ymateb oedd yn dod tro ar ôl tro. Ar raddfa 1-10 dywed pob cyfranogwyr ei fod yn meddwl bod chwarae synhwyraidd yn strategaeth dda i helpu plant ag Awtistiaeth yn y dosbarth (Atodiad 3). Gwelwyd bod chwarae synhwyraidd yn hanfodol i gael yn yr ystafell dosbarth i gefnogi plant ag Awtistiaeth (Melissa, 2024, BLOG). Dywed Athro A ‘Ar ôl dysgu am 10 mlynedd a nawr fy mod yn CADY’r ysgol gynradd, gwelaf fod gadael i blant ag Awtistiaeth chwarae gyda thegan neu ‘fidget’ maen nhw’n canolbwyntio llawer yn well. Mae gadael i blant ag Awtistiaeth chwarae efo rhywbeth synhwyraidd yn y dosbarth yn galluogi nhw deimlo’n gyfforddus gyda gweddill y disgyblion ac yn gadael iddynt hwy ddysgu yn y presennol (Waterford, 2021). O’r holiadur, cytuna pob cyfranogwr bod chwarae synhwyraidd wedi helpu plant ag Awtistiaeth yn ei dosbarthiadau nhw o’r blaen (Atodiad 3). Un cwestiwn gwelwyd yn ddiddorol gyda’r holiadur oedd Cwestiwn 6 (Atodiad 3) ble wnaeth pob cyfranogwyr rhoi ateb gwahanol.
Wrth arsylwi, un peth a welwyd oedd yn cael ei ddefnyddio gyda phob plentyn ag Awtistiaeth oedd yr amserlenni gweladwy a hefyd y cardiau nawr a nesaf. Gwelwyd y cardiau nawr a nesaf mwy yn y gynradd gan luniau oedd yn cael eu ddefnyddio ar rain, ond gwelwyd yr amserlenni gweladwy trwy gydol y gynradd a’r uwchradd. Dibynnwyd ar yr unigolyn ar beth oedd yn cael i roi ar rain, gwelwyd rhai gyda lluniau, eraill gyda geiriau ac ambell un gyda bach o’r ddau dibynnu ar lefel gallu’r unigolyn. Mae amserlenni gweladwy yn helpu plant ag Anghenion Dysgu Ychwanegol i gynyddu annibyniaeth ac yn helpu rhagweld trefn y dydd (Cohen &  Sloan, 2007). Dywed athro A bod ef yn defnyddio’r amserlenni gweladwy pob dydd gydag un unigolyn yn ei ddosbarth a gan ef yw CADY’r ysgol mae dim ond yn dysgu 50% o amserlen yr wythnos, felly yn ychwanegol i drefn y dydd, mae ef hefyd yn ychwanegu lluniau'r athro neu athrawes bydd yn dysgu’r dosbarth yn y sesiynau gwahanol y diwrnod hwnnw. Dywed ‘roedd newid athro ar ddechrau’r flwyddyn yn anodd iawn i’r unigolyn yma ond gyda lluniau pob athro/athrawes ar yr amserlen mae wedi ymgartrefi llawer yn well’ (Atodiad 5, cwestiwn 3). Mae cardiau ‘nawr a nesaf’ yn dda pryd mae unigolyn ddim yn hoffi gwneud tasg penodol, wrth i’r athro rhoi cerdyn nawr mae’r unigolyn wedyn yn cael dewis y garden nesaf, tasg maen nhw’n mwynhau gwneud er enghraifft 5 munud ar Ipad, chwarae yn yr ardal dawel neu chwarae Lego (Tools for Schools, 2020 BLOG). Dywed athrawes A bod y cardiau yma yn gweithio’n dda efo rhai o’i phlant ag Awtistiaeth sydd newid symud i’r Uwchradd gan ei bod yn symud o ddosbarth i ddosbarth. O fewn yr ysgol Uwchradd mae yna gilfach lle mae’r plant ag Anghenion Dysgu Ychwanegol yn cael mynd. Yn y gwersi mae’r plant ag Awtistiaeth yn gweld yn anodd, maen nhw dim ond yn mynd i hanner y gwersi arferol gan ei fod yn ormod iddyn nhw fynd i’r holl wers. Maen nhw wedyn yn gwneud gweithgaredd sydd yn helpu ei iaith a'i Mathemateg yn y Gilfach, ond os ydyn nhw wedi bod yn iawn yn mynd i’r gwersi eraill, mae’r plant wedyn yn cael chwarae gemau fel Kahoot, gemau bwrdd neu Lego (Atodiad 6, cwestiwn 3). Mae defnyddio’r cardiau ‘nawr a nesaf’ yn torri’r diwrnod i fyny fel ei bod ddim mor frawychus a gweld gwers ar ôl gwers (Tools for Schools, 2020 BLOG).
O arsylwi'r dosbarthiadau, peth arall welwyd oedd yn cael ei ddefnyddio yn aml iawn, oedd plant yn gweithio mewn grwpiau bach. Dywed Athro A ‘gwelaf wrth grwpio plant ag Awtistiaeth gydag eraill roedden nhw’n fwy tebygol o ‘bouncio off’ ei gilydd a chydweithio gydag eraill, ble bydden nhw ddim yn cyfathrebu llawer wrth weithio mwy fel dosbarth’. Dywed Athrawes A ‘wrth grwpio nhw yn ôl safon y gwaith neu eu gallu, mae’r plant gallu gweld bod eraill yn debyg hefyd a gwelwyd bod nhw’n gweithio yn well gan fod nhw angen gorffen y gwaith yr un pryd â phawb yn y grŵp. I raddau, roedd bach o gystadleuaeth rhyngddynt’. Roedd y strategaeth o grwpiau bach ddim yn rhywbeth wnes i gwestiynu yn yr holiadur ond wrth y cyfweliadau gwelwyd bod yn cael effaith cadarnhaol ar y plant efo Awtistiaeth. Gwnewch yn siŵr eich bod yn rhoi cyfleoedd i blant ag Awtistiaeth gweithio mewn partneriaid neu grwpiau bach (Autism Speaks, d.d). 
[bookmark: _Hlk155540183]Gan mai astudiaeth achos archwiliadol yw hwn, nid bwriad yr ymchwil oedd darganfod a chael ateb pendant i’r cwestiwn ymchwil. Er hynny, ar ôl edrych ar ganlyniadau’r ymchwil, gwelaf fod llawer o strategaethau gwahanol yn cael eu defnyddio o fewn y dosbarthiadau i helpu plant ag Awtistiaeth. Roedd dwy dechneg welaf dro ar ôl tro yn cael ei ddefnyddio sef, amserlenni gweladwy a’r ardaloedd tawel ym mhob dosbarth. Wrth fynd allan ar PAP3 rwyf yn bwriadu defnyddio amserlenni gweladwy gyda’r dosbarth cyfan hyd yn oed os does dim plant efo Awtistiaeth oherwydd welais yr effaith roedd yn gallu cael ar weddill y dosbarth yn ystod yr ymchwil. Gall trefn yn yr ystafell dosbarth cael effaith gadarnhaol ar berfformiad academaidd plant yn ogystal â’i ymddygiad (Cheney, 1989; Vallecorsa, deBettencourt, & Zigmond, 2000), felly dyma beth mae amserlen weladwy hefyd yn ei rhoi i’r plant. Dywed Athrawes A ‘ers i’r cwricwlwm newydd ddod mewn i le ac nawr rydym yn gweithio ar fwy o continwm, rydym yn sicrhau bod yr ysgol gyfan yn defnyddio ambell strategaeth helpu’r plant yma trwy gydol ei amser yn yr ysgol. Felly mae o fwy fel dull ysgol cyfan’ (Atodiad 6, cwestiwn 1). O ganfyddiadau’r ymchwil mae’n amlwg bod llawer o wahanol strategaethau ar gael i helpu plant ag Awtistiaeth gwneud diwrnod yn yr ysgol yn fwy hawdd a'i fod nhw’n teimlo’n fwy cytrefol ond mae lle am fwy o ymchwil. Dros gyfnod o amser gellir ymchwilio mewn i weld pa dechneg allan o’r rhai dwi wedi gweld ar waith sydd fwyaf effeithiol i blant ag Awtistiaeth. I wella fy ymarfer proffesiynol yn fwy, hoffwn hefyd fynychu cyrsiau ar strategathau i helpu plant ag Awtisitaeth yn y dyfodol. 
Trafodwyd y camau cymerwyd i sicrhau dibynadwyedd yn gynharach. Y prif bwynt pam mae’r canlyniadau ddim yn gallu cael ei gyffredinoli i ysgolion arall yw oherwydd bod yr ysgol yn rhedeg o 3-18oed ac roedd yr athrawon o rannau gwahanol o’r ysgol gynradd ac uwchradd mae’r sampl rhy fach i gael data sy’n cynrychioli’r ysgol gyfan. O’r 150 o athrawon cafodd yr holiaduron dim ond 3 wnaeth ymateb. Un problem welwyd yn bersonol gyda’r cyfweliadau a’r holiaduron oedd cael sampl fwy o faint. Mae bywyd ysgol mor brysur yn enwedig yn agos i Nadolig, felly teimlaf fod hyn wedi cael effaith ar yr ymchwil. 
Yn ystod yr amser arsylwi yn y dosbarthiadau gall fy mhresenoldeb wedi cael effaith ar ymddygiad yr unigolion. Er mwyn symud yr ymchwil ymlaen o strategaethau sy’n helpu plant ag Awtistiaeth, hoffwn arsylwi ar blant unigol sydd efo Awtistiaeth i weld pa strategaethau maen nhw yn defnyddio pob dydd ac yn gweld yn ddefnyddiol. Hoffwn hefyd cael sampl yn fwy o ymatebion o’r holiadur. Byddai mynd mewn i’r dosbarth dros gyfnod o amser yn lleihau effaith Hawthorne gan fydd y plant yn dod yn fwy gyfarwydd gyda phresenoldeb yr ymchwilwyr.   
[bookmark: cysill]Gwelwyd ddulliau arbennig o dda ac yn ystyried pwysigrwydd i helpu’r plant i ddysgu, nes i ystyried hefyd, yr arwyddocâd bod staff ysgolion yn rhannu syniadau ag eraill a bod cronfa ar gael i sicrhau datblygiad proffesiynol staff yn y maes hwn. 

